Kadrėnų tvenkinys

Kadrėnų tvenkinys – tvenkinys Lietuvoje, Ukmergės rajone, į vakarus nuo Vidiškių, Šventosios intako Mūšios slėnyjehttp://ezerai.vilnius21.lt/kadrenu-v7620.html. Įrengtas 1982 m. patvenkus upę 1,8 km nuo jos žiočių. Tvenkinio gylis iki 4,5 m. Užima 1,9 mln. m³ tūrį. Tvenkinio ilgis iš šiaurės į pietus – 5,4 km, plotis – iki 0,51 km. Yra 0,15 ha sala. Altitudė 62 m. Šiaurinė tvenkinio dalis gausiai užžėlusi vandens augalija. Pakrantės kalvotos, plyti dirbami laukai. Krantai daugiausia aukštoki, apaugę siauru medžių ir krūmų ruožu. Kranto linija labai vingiuota. Rytinėje pakrantėje auga keletas miškelių. Tvenkinys skirtas laukų drėkinimui.
miniatiūra|240px|left|Nuo Kadrėnų pakrantės

Aplink Kadrėnų tvenkinį įsikūrusios gyvenvietės: Kadrėnai, Pamernackai, Kurklintiškiai, Toliūnai, Laiteliai, Vaitiekiškis, Pijorai (kolektyvinių sodų bendrija).

2002 m. pastatyta 80 kW galios Kadrėnų hidroelektrinėhttps://www.lsta.lt/files/Leidiniai/Lietuvos%20HIDROENERGETIKA/Knyga_Lietuvos%20HIDROENERGETIKA.pdf . Didžiausias slėgių aukštis 5,5 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Ukmergės rajono tvenkiniai